CELEX: 32007D0722
Language: sl
Date: 2007-10-22 00:00:00
Title: 2007/722/ES: Odločba Sveta z dne 22. oktobra 2007 o dodelitvi nujne državne pomoči s strani romunskih oblasti za ublažitev posledic suše v letih 2006/2007

10.11.2007   
            
            
               SL
            
            
               Uradni list Evropske unije
            
            
               L 293/5
            
         
      ODLOČBA SVETA
   
   z dne 22. oktobra 2007
   o dodelitvi nujne državne pomoči s strani romunskih oblasti za ublažitev posledic suše v letih 2006/2007
   (2007/722/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti tretjega pododstavka člena 88(2) Pogodbe,
   ob upoštevanju zahteve, ki jo je vložila vlada Romunije 25. julija 2007,
   ob upoštevanju naslednjega:
   
               (1)
            
            
               Romunija je 25. julija 2007 Svetu predložila zahtevo za odločbo v skladu s tretjim pododstavkom člena 88(2) Pogodbe, v kateri bi bilo navedeno, da je namera Romunije, da dodeli državno pomoč romunskim kmetom, ki jih je prizadela izredna suša, s čimer bi jim omogočila začetek novega pridelovalnega ciklusa, združljiva s skupnim trgom.
            
         
               (2)
            
            
               Romunija se zaradi primanjkljaja padavin pozimi 2006/2007 in spomladi 2007 (manj kot 350mm/m2 v obdobju od 1. septembra 2006 do 31. maja 2007) ter izredno visokih temperatur poleti 2007 sooča z najhujšimi in najdaljšimi sušami v zadnjih šestih letih.
            
         
               (3)
            
            
               Že pred dolgim sušnim obdobjem poleti 2007 so se vodne rezerve v tleh v pretežnem delu Romunije močno zmanjšale zaradi povečanega izhlapevanja vode, ki so ga povzročile nadpovprečno visoke temperature pozimi 2006–2007 in spomladi 2007.
            
         
               (4)
            
            
               Iz presoje, kako je to vplivalo na pomladne in jesenske posevke, je razvidno, da se je zaradi suše močno znižala pridelava žit in krme, saj ocenjena povprečna proizvodnja žit v letu 2007 ni dosegla niti 45 % povprečja preteklih let.
            
         
               (5)
            
            
               Dolgo sušno obdobje je hudo prizadelo romunske kmete iz 34 od 42 okrožij ter s tem povzročilo veliko škodo v poljedelstvu in živinoreji, ocenjeno na okoli 1 200 milijonov EUR (3 878 milijonov RON), v kar pa ni vštet dobiček, ki bi bil dosežen s prodajo žit.
            
         
               (6)
            
            
               Prihodek romunskih kmetov se je zaradi suše občutno znižal, zato jim grozi pomanjkanje finančnih sredstev za setev jesenskih poljščin in pripravo spomladanske setve leta 2008.
            
         
               (7)
            
            
               Državna pomoč naj bi bila dodeljena v višini približno 400 milijonov EUR (1 320 milijonov RON), prejelo pa jo bo okoli 250 000 do 300 000 kmetov, ki imajo skupaj približno 3 milijone hektarjev površin. Višina zneskov zadevne pomoči bo približno 150 EUR/ha za jesensko pšenico, 120 EUR/ha za oljno ogrščico ter 130 EUR/ha za ječmen in druge jesenske pridelke.
            
         
               (8)
            
            
               Pomoč bo odobrena le na podlagi zahtevka kmeta in za poseben namen začetka novega pridelovalnega ciklusa (nakup semen, goriva, gnojil in pesticidov). Pomoč bo spremljala in nadzorovala romunska plačilna agencija, med drugim z izvajanjem kontrol na kraju samem.
            
         
               (9)
            
            
               Da bi bila državna pomoč učinkovita, mora biti dodeljena in kmetom na razpolago čim prej.
            
         
               (10)
            
            
               Komisija do sedaj še ni dala mnenja o naravi in združljivosti pomoči.
            
         
               (11)
            
            
               Zato so podane izjemne okoliščine, zaradi katerih je mogoče to pomoč, in sicer z odstopanjem in v obsegu, nujno potrebnem za odpravo nastalih izrednih razmer; šteti kot združljivo s skupnim trgom pod pogoji, določenimi v odločbi –
            
         SPREJEL NASLEDNJO ODLOČBO:
   Člen 1
   Izjemna dodatna pomoč romunskih oblasti kmetijskemu sektorju v znesku največ 400 milijonov EUR se šteje kot združljiva s skupnim trgom.
   Člen 2
   Ta odločba je naslovljena na Romunijo.
   
      V Luxembourgu, 22. oktobra 2007
      
         
            Za Svet
         
         
            Predsednik
         
         J. SILVA